google/wiki40b huggingface dataset:
Meredith Gordonová

Pred zatmením

Meredith sa narodila roku 1973. Ako mladé dievča podpálila rodinný dom v Arkansase, keď jej otec chcel opäť zbiť Flinta, jej staršieho brata. Rodičia uhoreli a oni sa dostali do domova, každý k inej rodine. No Meredith postupne podpaľovala domy svojich adoptívnych rodičov. Keď dovŕšila 18. rok, nič jej nebránilo plne sa venovať hľadaniu brata, ktorého našla.
Neskôr sa zamilovala do Nathana a mali spolu dieťa, ale myslela si, že ju zabila, keď podpálila ich dom. Našťastie ju zachránil Noah Bennet a Spoločnosť ho donútila si ju adoptovať. Nathan opustil Meredith, lebo nevyhovovala jeho kariére.
Keď sa s Flintom pokúšala vykradnúť obchod, zatkla ich Spoločnosť a Meredith dali na výber, či bude vo vezení alebo začne pracovať ako agent pre Spoločnosť. Stala sa agentkou, no zradila ich a ušla s Flintom vlakom s nukleárnym nákladom. Ten sa vykoľajil blízko Odessy a agent Thompson, ktorý ich prenasledoval, opäť zatkol Meredith. Flintovi sa podarilo ujsť. No keď sa Thompson dozvedel, že Spoločnosť jej zabila dcéru, pustí ju.

1. séria

Claire Bennetová sa vydáva hľadať svoju biologickú matku po zohratom divadle s jej "biologickými rodičmi", ktoré urobil jej otec Bennet. Od Haiťana sa dozvedá, že jej matka zomrela pri požiari. Spolu so Zachom ju nájde v karavane v Kermite v Texase. Meredith kontaktuje Nathana, aby mu oznámila, že jeho dcéra žije a pýta od neho finančnú hotovosť vo výške 100.000 dolárov za mlčanie a ten sa zachová nerodičovský, na podnet jeho matky - Angeli. Dá Meredith poplatok, aby ho už nekontaktovala. Claire to vypočuje a hodí do Nathanovho auta kameň a sklamaná odchádza.

3. séria

Spoločnosť pošle Meredith, aby ochraňovala svoju vlastnú dcéru Claire. Meredith ju namiesto školy učí bojovať, aby ju odradila od myšlienky chytania zločincov. No Claire neposlúchne. Meredith sa ju vydá hľadať a zamieri k väzňovi na úteku Ericovi Doylovi, ktorý s ňou manipuluje ako s bábikou na nitkách. Na pomoc jej príde Claire i Sandra Bennetová. Claire ho oklame a tak ho chytia.
Meredith je priradená k Bennetovi, lebo mu chýba partner, keďže Haiťan nie je k dispozícii.
Po tom, ako si získala miesto v Clairinom živote, zostane uväznená v Primatechu. Sylar jej vstrekne do krvi adrenalín a Meredith nie je schopná ovládať svoje schopnosti. Skoro usmažila Benneta v cele s najvyššou ochranou, no Claire ho stihla vyslobodiť. Nakoniec už svoju moc nevie udržať a vybuchuje spolu s budovou Primatechu - koniec Spoločnosti.

Rodina

Angela Petrelliová ╤ Artur Petrelli        ? ╤ Flint Gordon st.
                                         │                         │
       ┌─────────────────────────────────┴───┐               ┌─────┴──────────────┐
       │                                     │               │                    │
Peter Petrelli    Heidi Petrelliová ╤ Nathan Petrelli ─┬─ Meredith Gordonová   Flint Gordon ml.
                                    │                  │
                      ┌─────────────┴───┐              │
                      │                 │              │
               Simon Petrelli    Monty Petrelli  Claire Bennetová
Carla Bruniová-Sarkozyová

Modeling

Umelecký riaditeľ spoločnosti Guess Paul Marciano si vybral Carlu Bruni ako modelku aby predvádzala džíny značky Guess. Následne pracovala pre módne domy Christian Dior, Givenchy, Paco Rabanne, Sonia Rykiel, Christian Lacroix, Karl Lagerfeld, John Galliano, Yves Saint-Laurent, Chanel a Versace. V 90-tych rokoch 20. storočia patrila medzi 20 najlepšie platených modeliek, pričom jej ročný príjem bol na úrovni 7,5 milióna amerických dolárov. Počas kariéry modelky mala známosť s Ericom Claptonom, Mickom Jaggerom a Donaldom Trumpom.

Hudba

V roku 1997 Bruni skončila s modelingom a vydala sa na dráhu speváčky. Jej debutový album vyšiel v roku 2002 pod názvom Quelqu'un m'a dit a zaznamenal veľký úspech vo frankofónnych krajinách. Tri skladby z tohto albumu zazneli vo filme Conversations with Other Women. Pieseň s názvom Le plus beau du quartier bola použitá vo vianočnej reklame spoločnosti H&M v roku 2006. Druhý album pod názvom No Promises vyšiel v januári 2007. Carla Bruni sa aj napriek funkcii prvej dámy Francúzska neprestala venovať hudbe a jej najnovší album s názvom Comme si de rien n'était uzrel svetlo sveta 11. júla 2008. Všetky zisky z predaja albumu pôjdu na charitatívne účely.

Prvá dáma Francúzska

Vo februári 2008 sa Carla Bruni vydala za francúzskeho prezidenta Nicolasa Sarkozyho. Vo funkcii prvej dámy pôsobila až do ukončenia prezidentského mandátu v roku 2012. Jej nasledovníčkou je Valérie Trierweiler.

Rodina

Carla Sarkozy-Bruni má jedno dieťa s bývalým prezidentom Nicolasom Sarkozym, je to dievča menom Giullia. Z predošlého vzťahu s filozofom profesorom Raphaelom Enthovenom má 11-ročného syna menom Aurélien.
Sainte-Marie (Martinik)

Polohopis

Sainte-Marie má rozlohu 44,55 km².

Obyvateľstvo

Sainte-Marie má 18760 obyvateľov (2009).
Graf vývoja obyvateľstva:
Zdroje: INSEE
Tournavaux

Poloha

Obec má rozlohu 1,55 km². Najvyšší bod je položený 359 m n. m. a najnižší bod 138 m n. m.

Obyvateľstvo

Počet obyvateľov obce je 169 obyvateľov (2009).
Graf vývoja obyvateľstva:
Zdroje: INSEE
Haget

Poloha

Obec má rozlohu 9,1 km². Najvyšší bod je položený 270 m n. m. a najnižší bod 162 m n. m.

Obyvateľstvo

Počet obyvateľov obce je 307 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anton Hollý

Životopis

Pedagóg na gymnáziu v Martine, rozhlasový pracovník, šéfredaktor satirického časopisu Roháč, slobodný umelec. Účastník SNP a protifašistického odboja. Počas SNP zástupca vedúceho Slobodného slovenského vysielača v Banskej Bystrici. Svoje zážitky z Povstania a z väzenia zachytil na kresbách a v sérii grafických listov. Samostatne vystavoval v Stredoslovenskej galérii v Banskej Bystrici (1977). Autor prvého výtvarného návrhu typografického písma na Slovensku, autor viacerých návrhov na čs. poštové známky. Nositeľ niekoľkých vyznamenaní.
Lučenská kotlina

Polohopis

Zaberá jej strednú časť v širšom okolí mesta Lučenec. Z juhu je ohraničená riekou Ipeľ a podcelkami Cerovej vrchoviny Mučínska vrchovina, Fiľakovská brázda a Bučenská vrchovina. Na severozápade ležia Ostrôžky a Cinobanské predhorie, podcelok Revúckej vrchoviny. Západným smerom pokračuje Juhoslovenská kotlina podcelkom Ipeľská kotlina, východným smerom nadväzuje Rimavská kotlina. Kotlinou preteká rieka Ipeľ s prítokmi Slatinka a Suchá.

Sídla v Lučenskej kotline

Lučenská kotlina patrí medzi stredne husto zaľudnené územia a ležia tu mestá Lučenec, Fiľakovo a Poltár, z významnejších sídiel napríklad Divín, Halič, Ožďany, Tomášovce a Vidiná.

Doprava

Územím vedie dôležitá dopravná spojnica stredného a východného Slovenska, dnes medzinárodná cesta E 58, vedúca po ceste I/16. Spája Zvolen cez Lučenec a Rimavskú Sobotu s Košicami. Od Veľkého Krtíša vedie do Lučenca cesta I/75 a cez Fiľakovo do Maďarska vedie cesta I/71. Nezastupiteľnú úlohu zohráva železničná trať Zvolen - Košice, ktorá je súčasťou južného prepojenia západného a východného Slovenska. V Lučenci sa pripája trať do Veľkého Krtíša a Poltára, vo Fiľakove trať do Maďarska.
Azerables

Poloha

Obec má rozlohu 39,44 km². Najvyšší bod je položený 394 m n. m. a najnižší bod 273 m n. m.

Obyvateľstvo

Počet obyvateľov obce je 937 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
SPOLU – občianska demokracia

Ustanovujúci snem

Ustanovujúci snem strany sa konal 14. apríla 2018 v Poprade. Za predsedu bol zvolený Miroslav Beblavý, ktorý získal 172 zo 174 hlasov delegátov. Za podpredsedov zhodným počtom hlasov (170) Jozef Mihál a Katarína Macháčková. Tretím podpredsedom sa stal ochranár známy iniciatívou My sme les a Biela vrana za rok 2017 Erik Baláž so 161 hlasmi. Do predsedníctva boli ďalej zvolení: Vladimír Bilčík, Richard Jánoš, Pavel Nechala, Simona Petrík, Viera Dubačová, Jaroslava Lukačovičová, Martin Pekár a Igor Petrovčík. Etickej komisii predsedá Oto Žarnay.

LGBT

Miroslav Beblavý sa v rámci dúhového pride 2018 zúčastnil diskusie na tému znižujúcej sa tolerancie voči sexuálnym menšinám. Beblavý avízoval podporu zákonu ktorým by sa zmenil súčasný stav.
Rudolf Diesel

Životopis

Vyrastal v Paríži do roku 1870, kedy jeho rodina odišla do Anglicka; začala prusko-francúzska vojna. Istú dobu žil v Londýne, odkiaľ bol poslaný do Augsburgu, rodného mesta svojho otca, aby tu pokračoval v štúdiu na priemyselnej škole. Inžiniersky diplom získal na technike v Mníchove. 
Ako veľmi schopný študent bol predstavený Carl von Lindemu, inžinierovi, ktorý sa špecializoval na projektovanie a výrobu chladiacich zariadení. V roku 1880 začal pracovať v Lindeho parížskej firme. Jeho úlohou bolo teoretické zdokonalenie spaľovacieho motora pri využití Carnotovho cyklu. Venoval tomuto problému veľa času, robil pokusy s použitím amoniaku ako paliva. V roku 1890 sa stal inžinierom v Lindeho firme v Berlíne. V ďalšom období pracoval na vylepšení spaľovacieho motora. Výsledkom bol patent, ktorý dostal v roku 1892, v nasledujúcom roku vydal potom tlačou prácu Teória a konštrukcie ekonomického spaľovacieho motora, vysvetľujúce podstatu jeho myšlienky. Jeho publikovaná práca zaujala Otta Kellera, ktorý už skôr publikoval princíp fungovania motora a tak sa Diesel dostal do sporu s Kellerom. 
Po dlhom vyjednávaní sa nakoniec dohodol s Kellerom a ponúkol mu ako kompenzáciu 3000 nemeckých mariek ročne za poradenskú zmluvu, keď Keller ustúpi od patentového sporu. Sám Diesel uznal, že myšlienku Kellera dotiahol do úspešného konca. Po urovnaní sporu Diesel cestoval po celom svete a predával licencie na svoj motor, počas krátkej doby sa stal milionárom. Niekoľkokrát odmietol ponuku námorníctva s odôvodnením, že jeho motor nie je k dispozícii pre vojnové účely. Diesel chcel nech jeho motor slúži pre obchodné plavidlá.
Posledné roky svojho života venoval Diesel prácu nad konštrukciou motora pre potreby moreplavby, hoci ho trápilo zdravie. 
28. júla 1999 bola jeho menom pomenovaná planétka Diesel s katalógovým číslom 10093. Na jeho počesť je od roku 1953 nemeckým Inštitútom pre vynálezy udeľovaná Medaila Rudolfa Diesela.
Nikolaj Michajlovič Girenko

Životopis

Absolvoval vtedajšiu Leningradskú štátnu univerzitu v odbore orientalistiky. Po doštudovaní pôsobil ako tlmočník medzi sovietskymi špecialistami a domorodými kmeňmi na Zanzibare. Pôsobil vo viacerých etnologických a antropologických inštitúciách.
V Petrohrade usporiadal viacero seminárov upozorňujúcich na rozširujúci sa trend extrémizmu. Zúčastňoval sa aj medzinárodných konferencii týkajúcich sa ľudských práv. Figuroval ako svedok a konzultant vo viacerých súdnych procesoch proti ultranacionalistickým organizáciám a jednotlivcom.
19. júna 2004 bol Nikolaj Girenko zastrelený vo vlastnom byte v Petrohrade. Vrahovia (podľa Girenkovej dcéry boli dvaja) neboli odhalení.
Allain

Poloha

Obec má rozlohu 16,48 km². Najvyšší bod je položený 381 m n. m. a najnižší bod 259 m n. m.

Obyvateľstvo

Počet obyvateľov obce je 479 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pocit

Pocit je psychický obsah, surová a elementárna danosť vyvolaná fyziologickým podnetom, pôsobiaca na nejaký vonkajší zmysel alebo vnútorný zmysel; kognitívny významový útvar, psychicky elementárny (ďalej nedeliteľný) poznávací fenomén vznikajúci pri pociťovaní.
Vedomie nikdy nezískava pocit ako taký. Pocit je akoukoľvek surovinou a nevyhnutnou podmienkou každého vnímania.
Pocit zhrnuje v premenlivom pomere afektívne zafarbenie a reprezentatívne prvky. Z toho pramení obvyklé rozlišovanie pocitov reprezentatívnych s poznávacou funkciou (farby, tvary, tóny a hmatové pocity) a subjektívnejšie pocity afektívne (pocity vnútorného fyziologického naladenia, pocity bolesti, radosti ap.).
Pocit znamená aj mienenie alebo názor, napr vtedy, keď hovoríme Mám pocit, že….
Podľa Rubinštejna je pocit počiatočný článok senzomotorickej reakcie a výsledok uvedomelej činnosti, diferenciácie, vydeľovania jednotlivých zmyslových kvalít z vnímania. Pocit je vždy spojený s motorikou, s činnosťou a s vnemom.
La Beaume

Poloha

La Beaume má rozlohu 29,64 km². Najvyšší bod je položený 1 640 m n. m. a najnižší bod 786 m n. m.

Obyvateľstvo

La Beaume má 162 obyvateľov (2009).
Graf vývoja obyvateľstva:
Zdroje: INSEE
Ľubomír Titl

Štúdium

Ľubomír Titl po ukončení stredoškolského vzdelania nastúpil v roku 1948 bez príjmacích pohovorov na odbor architektúry na Stavebnej fakulte v Bratislave. Na fakulte študoval do roku 1952. Veľký vplyv na formovanie jeho architektonického cítenia mali profesori Emil Belluš, Vladimír Karfík, Jan E. Koula, Karel Hannauer, Emanuel Hruška, Alfréd Piffl, Jozef Chrobák a Eugen Kramár. Štúdium ukončil v roku 1952.
V roku 1953 začína študovať na Akadémií výtvarných umení v Prahe u profesora Fragnera. Študoval spolu s Jirkom Náhlikom, Iľja Skočekom a Ferdinandom Končekom. Tu v prof. zbore pôsobili veľké kapacity ako Vladimír Sychra, V. V. Štech, Otakar Nejedlý, Ladislav Žák. Už počas štúdia sa Ľ. Titl aktívne zapájal do rôznych súťaží. Štúdium malo veľký význam pre jeho ďalšie pôsobenie v odbore architektúry.

Práca

Ľubomíra Titla štúdium v Prahe spojilo s architektmi Ferdinandom Končekom a Iľja Skočekom. Spoločne pracovali od roku 1957 v Stavoprojekte v Bratislave, neskôr do roku 1990 ako spoločníci v Združení projektových ateliérov Zväzu slovenských architektov. Zúčastnili sa na mnohých súťažiach a projektoch, ktoré priniesli i výsledky v podobne mnohých realizácií. V rokoch 1994 – 1996 pôsobil ako dekan Fakulty architektúry STU v Bratislave.
Perreuil

Poloha

Obec má rozlohu 9,16 km². Najvyšší bod je položený 327 m n. m. a najnižší bod 242 m n. m.

Obyvateľstvo

Počet obyvateľov obce je 525 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ice MC

Biografia

Campbellovi rodičia pochádzajú z Jamajky, zatiaľ čo on vyrastal v Hyson Green v Nottinghame. Počas štúdia na vysokej škole dostal prezývku ICE ktorá sa stala súčasťou jeho kariéry.

Prvé albumy

V roku 1989 v Taliansku, stretol speváka a producenta Roberta Zanettiho, (známeho zo skupiny Savage). Ich prvý singel z roku 1989 vyšiel pod názvom „Easy“ a bol komponovaný v hip house štýle. Stal sa úspešným takmer v celej Európe, kde dosahoval rebríček TOP 5 v Taliansku a TOP 3 v Nemecku. Ďalšie dve single, „Cinema“ a „Scream“ z albumu Cinema ktorý bol vydaný v druhej polovici roku 1990, boli taktiež úspešné. Jeho druhý album My World z roku 1991 ale už nebol taký úspešný.

Najväčšie hity a úspech

Jeho tretí album, Ice'n'Green, bol vydaný v roku 1994 na čele zo speváčkou Alexiou. Obsahoval 3 najúspešnejšie skladby jeho kariéry a to „Think About the Way“, „It's a Rainy Day“ a „Take Away the Colour“, ktoré zdolávali rekordné rebríčky po celom svete. Campbell prezentoval nový vzhľad a nový štýl pod ktorým vystupoval, išlo o takzvaný raggamuffin štýl. O rok neskôr vyšiel v poradí jeho štvrtý album, Ice'n'Green - The Remix Album ktorý v podstate obsahoval len rôzne remixy skladieb z predchádzajúceho albumu.

Spolupráca s Masterboyom

V roku 1996, Ice MC opustil Zanettiho a Alexiu z dôvodu nezhôd medzi nimi. Krátko na to vydal nový album pod názvom Dreadatour, ktorý produkoval spoločne s Masterboyom. Hlavným hitom tohto albumu bola skladba „Give Me the Light“, ale album nemal moc vysokú úspešnosť. Medzi týmto obdobím, Ice MC pracoval spoločne s Masterboyom na ich nevydanej skladbe „Busy Body“. Neskôr v roku 1997 ale spoločne vydali skladbu „Energy“.
Koncom roka 2002, sa rozhodol vrátiť sa do Talianska a opäť kontaktovať Zanettiho. Spoločne začali tvoriť a pripravovať nový album Cold Skool, ktorý bol vydaný na začiatku roka 2004.
Campbell je taktiež maliar, svoje diela predáva cez svoju osobnú webstránku.
Ralph Rozbi-to

Dej

Film rozpráva o Ralfovi, ktorý predstavuje zápornú postavu vo fiktívnej videohre Fix-It Felix, Jr. Cieľom hry je opravovať dom, ktorý Ralf rozbíja. Ralfa nemá nikto rád, takže sa rozhodne, že si získa slávu v inej hre.
Nick Willis

Peking 2008

Dňa 19. augusta získal na letných olympijských hrách 2008 v Pekingu bronzovú medailu v behu na 1500 m časom 3:34,16 min. Pred štvrtým Francúzom Mehdim Baalom mal náskok 5 stotín sekundy. V apríli 2009, po dodatočnej diskvalifikácii prvého Rašída Ramzího sa posunul na druhé miesto.
Deň na to mal nastúpiť v rozbehoch na 800 m, ale z pretekov sa odhlásil.
Stibor zo Stiboríc

Stibor zo Stiboríc a Beckova alebo Ctibor z Ctiboríc alebo Štibor zo Štiboríc (poľ. Ścibor ze Ściborzyc, lat. Styborius de Stiborich ; * 1347? – † 1414) bol uhorský šľachtic poľského pôvodu, od roku 1388 pán beckovského hradu, rytier Dračieho rádu a vojvoda sedmohradský (1395 – 1401 a 1410 – 1414).
Stibora pozval do Uhorska Ľudovít I., ktorý bol aj poľským kráľom. Po Ľudovítovej smrti sa v boji o uvoľnený trón postavil na stranu Žigmunda Luxemburského potlačením vzbury vedenej jágerským biskupom Tomášom Ludanickým, dobytím miest aj Nitry v roku 1403. Kráľ Žigmund ho po získaní trónu bohato odmenil. Stal sa županom bratislavskej župy (1389 – 1402), neskôr aj trenčianskej, nitrianskej a banskobystrickej župy. Asi 20 rokov po príchode do Uhorska mu patrila skoro celá západná polovica dnešného Slovenska a sám sa označoval ako „pán celého Považia“. S menom Stibora sa spája aj najstaršia známa listina písaná v češtine (presnejšie v slovakizovanej češtine) z územia Slovenska; pochádza z 13. decembra 1422. Stibor v úpise potvrdzuje svoju dlžobu 600 uhorských zlatých pánovi Benešovi Hernikovi z Slupna a jeho manželke Kataríne.
Muladhara

Muladhara (sanskrit) je čakra, čakra koreňa, základná čakra. Symbolizuje ju lotos so štyrmi okvetnými lístkami. Je umiestnená medzi konečníkom a genitáliami, spojená s kostrčou, otvára sa smerom dolu. U muža sa otáča doprava, u ženy doľava. Základným princípom muladhary je telesná vôľa byť. Jej zmyslovou funkciou je čuch a farbou ohnivo červená.
Juignettes

Poloha

Obec má rozlohu 12,96 km². Najvyšší bod je položený 251 m n. m. a najnižší bod 192 m n. m.

Obyvateľstvo

Počet obyvateľov obce je 239 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vincenzo Gemito

Život

Narodil sa chudobnej žene, ktorá ho odložila do sirotinca. Čoskoro bol adoptovaný rodinou remeselníka, ktorá stratila dieťa. Od desiatich rokov pracoval ako učeník v sochárskom ateliéri, kde preukázal značnú zručnosť, takže od 12 rokov začal navštevovať neapolskú výtvarnú akadémiu. Tu sa spriatelil s maliarom Antoniom Mancinim. Už v pätnástich rokoch vytvoril majstrovské dielo, keramiku Hráč (Il giocatore), ktorú zakúpil kráľ Viktor Emanuel II. a nechal ju vystaviť v múzeu.
Roku 1877 Gemiti odišiel do Paríža, kde jeho práca tiež zožala úspech na výstavách. Roku 1880 sa vrátil do Neapola a oženil sa. Koncom 80. rokov sa u neho prejavila duševná choroba, ktorá mu dvadsať rokov bránila v práci. Tvoriť začal opäť okolo roku 1909, v neskorých rokoch sa venoval tvorbe strieborných umeleckých predmetov.
Acigné

Poloha

Obec má rozlohu 29,55 km². Najvyšší bod je položený 96 m n. m. a najnižší bod 29 m n. m.

Obyvateľstvo

Počet obyvateľov obce je 6 167 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Charmes (Haute-Marne)

Poloha

Obec má rozlohu 6,04 km². Najvyšší bod je položený 456 m n. m. a najnižší bod 321 m n. m.

Obyvateľstvo

Počet obyvateľov obce je 153 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Châteney

Poloha

Obec má rozlohu 2,6 km². Najvyšší bod je položený 414 m n. m. a najnižší bod 287 m n. m.

Obyvateľstvo

Počet obyvateľov obce je 54 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bitka o Argandáb

Pozadie

13. júna 2008 sa podarilo povstalcom pri útoku na väznicu Sarposa (Sar Póšán(?)) v meste Kandahár oslobodiť 800 – 900 väzňov, pričom podľa odhadov zhruba tretina mala väzby na povstalcov. Koaličné vojská ihneď spustili operáciu za cieľom zadržania utečencov, no aj napriek niekoľkým úspechom sa väčšine hľadaných osôb podarilo uniknúť.
Po oslobodení väzňov pokračovali povstalci v útokoch. Boje boli hlásené z osemnástich okolitých miest. Podľa informácií rozviedky zhruba 500 povstalcov sa presunulo do okresu Argandáb vzdialeného 15 km severne od mesta Kandahár, kde sa pravdepodobne pripravovali na ďalšie útoky. Panovali dokonca obavy, že povstalci by mohli plánovať útok na samotné mesto Kandahár, ktoré je druhým najväčším mestom v Afganistane. Koaličné vojská zhadzovali v oblasti letáky vyzývajúce civilistov, aby neopúšťali svoje domovy. 16. júna koaličné a afganské vojská vykonali päťhodinový prieskum oblasti, no nenašli žiadne známky povstaleckej aktivity.
Aj napriek týmto správam požiadalo kanadské velenie ešte v ten istý deň o vyslanie posíl. 17. júna bolo do oblasti bojov premiestnených 700 afganských vojakov z Kábulu. Toto rozhodnutie sa ukázalo byť správne, keďže aj napriek informáciám od prieskumných jednotiek začali z oblasti utekať civilisti a došlo k prvým ozbrojeným stretom s povstalcami.

Prípravy

Útokmi na dopravnú infraštruktúru sa povstalci snažili obmedziť mobilitu spojeneckých vojsk. Bolo zničených niekoľko mostov v okolí Kandaháru a na niektorých dopravných trasách boli umiestnené míny. Ďalším krokom bolo presunutie potrebných zásob na pripravené pozície. Následne sa talibanský veliteľ Mulla Ahmedullah rozhodol počkať na útok spojencov.
Taktiež kanadské vojská posilňovali svoje pozície. Bola posilnená ochrana kľúčových miest v Kandaháre, medzi nimi elektráreň, väznica Sarposa, sídlo guvernéra, ako aj základňa ich rekonštrukčného tímu.

Boj

18. júna spustili spojenecké vojská útok na predpokladané postavenia povstalcov, no stretli sa len so slabým odporom. Väčšina povstalcov sa pravdepodobne z oblasti stiahla bez boja. Nasledujúci deň brigádny generál Denis Thompson potvrdil, že oblasť bola vyčistená, no zároveň varoval pred možným návratom povstalcov.
Prédefin

Poloha

Obec má rozlohu 3,82 km². Najvyšší bod je položený 178 m n. m. a najnižší bod 135 m n. m.

Obyvateľstvo

Počet obyvateľov obce je 203 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Banneville-la-Campagne

Poloha

Obec má rozlohu 6,44 km². Najvyšší bod je položený 24 m n. m. a najnižší bod 3 m n. m.

Obyvateľstvo

Počet obyvateľov obce je 132 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saux

Poloha

Obec má rozlohu 8,31 km². Najvyšší bod je položený 275 m n. m. a najnižší bod 173 m n. m.

Obyvateľstvo

Počet obyvateľov obce je 121 (2011).
Nasledujúci graf zobrazuje vývoj počtu obyvateľov v obci.
Zdroje: INSEE